Il-Ministeru għas-Saħħa jażva biex għalissa l-ebda pazjent ma jwaqqaf il-mediċina għall-għarrieda L-Awtorità tal-Mediċini u s-Supretendent tas-Saħħa Pubblika qed isegwu sitwazzjoni li qed tiżviluppa fl-aħħar sigħat fl-Ewropa kollha u li dwarha ġew infurmati mill-European Medicines Agency (EMA), wara li nstab impurità f'ingredjent attiv li jintuża biex jiġu manifatturati xi prodotti mediċinali tal- valsartan . Il- valsartan hi mediċina li tintuża biex tiġi kontrollata l-pressjoni għolja u għal problemi kardjovaskulari. L-awtoritajiet tas-saħħa se jkomplu jsegwu l-informazzjoni li qed tingħata mill-EMA minn ħin għall-ieħor. Fi stqarrija, il-Ministeru għas-Saħħa qal li sakemm ma jinħariġx avviż ieħor, il-pazjenti magħandhomx iwaqqfu dawn il-mediċini għal għarrieda. Avviżi oħrajn jinħarġu skont kif tiżviluppa s-sitwazzjoni.